open-index/open-wikipedia-markdown huggingface dataset:
הקסם מעל הכל

**הקסם מעל הכל** (ברוסית: **Магия превыше всего**) הוא סרט קולנוע רוסי לייב אקשן המהווה סרט עצמאי קצר משנת 2018, שהופק בהשראת סדרת סרטי הארי פוטר, המציג את עולם הקוסמים ברוסיה. הסרט הופק ביוזמת הבמאית יקטרינה קרסנר על פי תסריט מקורי.

עלילת הסרט מספרת את סיפורו של ראש משרד הקסמים והכישוף הרוסי המאבד את יכולת הקסמים שלו. חלק מהכספים למימון ההפקה גויס באמצעות מימון המונים.

הסרט הוקרן לראשונה בחודש מרץ 2018 ושודר לראשונה באינטרנט ב-19 בנובמבר 2018. קודם לכן, הסרט הוצג בפסטיבל פאנדום StarKON (בסנקט פטרבורג), Unicon (במינסק, בלארוס),ופסטיבל IgroMir / קומיקון רוסיה (מוסקבה) וזכה לביקורת חיוביות בדרך כלל.

## תקציר עלילת הסרט
ברוסיה המודרנית מתקיים עולם אחר — עולם של קסם וכישוף.

הקוסמים צריכים להסתיר את עובדת קיומם מסביבת הקהילה הלא-קסומה, שם הם סופגים עלבונות וליחס עוין. ראש הגוף העליון לקסם וכישוף בחרושין מאבד את יכולת הקסם שלו וצריך לא רק שלא להיחשף, אלא גם כדי למנוע את המלחמה בין הקוסמים והמוגלגים.

## צוות שחקנים
* וסילי זוטוב - אלכסיי בחרושין, ראש משמרות הגוף העליון לקוסמות וכישוף
* יליזבטה ריז'יך - לרה, מתלמדת
* מיכאיל קרמר - מיכאיל, איש משמר, אחיו של סמיון
* איוואן זאבלין - צ'ז'יבסקי, יועץ חשאי למכשף העליון
* קיריל קובבאס - סמיון, מוגל, אחיו של מיכאיל
* מיכאיל גורבוי - המכשף העליון

## קישורים חיצוניים
* 

* הסרט המלא בפרופיל הרשמי של הסרט באתר VK
* טריילר הסרט ביוטיוב
* הערוץ של "קסם מעל הכל" באתר יוטיוב

## הערות שוליים

קטגוריה:סרטי 2018
קטגוריה:סרטים קצרים
קטגוריה:סרטי פעולה רוסיים
קטגוריה:סרטי פשע רוסיים
קטגוריה:מוסקבה בקולנוע
קטגוריה:הארי פוטר
קטגוריה:סרטים ברוסית
הקולוסיאום של הונג קונג

**הקולוסיאום של הונג קונג** (באנגלית: **Hong Kong Coliseum**; בסינית: **香港體育館**) המכונה גם **קולוסיאום האנג הום** (באנגלית: **Hung Hom Coliseum**; בסינית: **紅磡體育館, 紅館**) הוא מבנה זירה מקורה למטרות ספורט ופנאי, הממוקם באזור הונג גום, במפרץ הונג הום, בחצי האי קאולון שבהונג קונג.

המבנה נבנה ביוזמת המועצה המקומית ונחנך ב-27 באפריל 1983, לאחר שש שנות בנייה.

במבנה 12,500 מושבים, והוא המתקן המקורה השני בגודלו בהונג קונג (לאחר 2005 נפתחה ארנת אסייהוורלד הגדולה יותר).

הקולוסיאום מנוהל על ידי משרד הפנאי והתרבות של ממשלת הונג קונג.

## מתקנים
המבנה כולל את הזירה הגדולה ומספר חדרי כנסים.

### הזירה
[ממוזער|הקולוסיאום של הונג קונג בנוי בצורת [פירמידה (גאומטריה)|פירמידה הפוכה. בתמונה - מאחורי תחנת הונג הום של הרכבת התחתית של הונג קונג.]]
במרכז הזירה משטח בטון רבוע שאורך צלע המגרש שלו 41 מטרים.

גובה התקרה מעל רצפת הבטון - 23 מטרים.

רצפת הבטון של הזירה מכוסה לעיתים בריצוף עץ, גומי או כיסוי אחר על מנת לאפשר פעיליות ספורט כגון: קטרגל, בדמינטון, כדורסל, כדורעף וגם החלקה על הקרח.

יתר על כן, הרצפה יכולה להחזיק משא של עד 1,800 ק"ג/מ'2 אשר יכול לתמוך בבמות, פלטפורמות וציוד קול ציוד במהלך קונצרטים והופעות.

מסכים גדולים ומערכת הקרנה מציגים את המתרחש במגרש כך שהקהל יושב במושבים הגבוהים של האצטדיון יכול לראות את המתרחש.

### חדרי הכנסים
בקוליסאום יש אולמות לקיום כנסים ואירועים. האולם הראשי משמש לאירועי פתיחה, והחדרים השונים להרצאות ופגישות שונות..

## שימושים
שמו הרשמי של המתקן בסינית הוא "ספורט ארנה", אולם המתחם משמש גם להופעות של זמרים פופולריים (בשנת 2001 נערך בו קונצרט של להקת הפופ וסטלייף), וכן האוניברסיטאות של הונג קונג שוכרות אותו לטקסי הסיום של תלמידים. וכן משמש המתחם להחלקה על הקרח.

### משחקי מזרח אסיה 2009
הקולוסיאום היה אחד מחמשת האולמות שאירחו את משחקי מזרח אסיה שנערכו בהונג קונג ב-2009.

## גלריית תמונות

Hung_Hom_View1_201007.jpg|מבט מהאוויר על המבנה
Hong Kong Coliseum Seats.jpg|יציעים מלאים בזמן משחק
China v Cuba volleyball (2796279799).jpg|משחק כדורעף בין נבחרת הרפובליקה העממית של סין לנבחרת קובה
EAG2009 closing14.JPG|טקס הסיום של משחקי מזרח אסיה 2009


## קישורים חיצוניים

* 
* אתר רשמי באתר משרד הפנאי והתרבות של ממשלת הונג קונג
* אירועים שהתקיימו במתחם

## הערות שוליים

קטגוריה:מבני פירמידה הפוכה
קטגוריה:הונג קונג: מבנים
קטגוריה:הונג קונג: תרבות
קטגוריה:הרפובליקה העממית של סין: אצטדיונים ומתקני ספורט
קטגוריה:הונג קונג: ספורט
אוגיסט, דוכס לויכטנברג

**אוגיסט, דוכס לויכטנברג** (בצרפתית: **Auguste de Beauharnais**; 9 בדצמבר 1810 – 28 במרץ 1835) היה בן זוגה הראשון של מריה השנייה, מלכת פורטוגל.

## ביוגרפיה
### ראשית חייו
אוגיסט נולד ב-9 בדצמבר 1810 במילאנו, לומברדיה, והיה הבן הבכור של אז'ן דה בוארנה, בנו החורג של נפוליאון בונפרטה, ואוגוסטה, נסיכת בוואריה. בין האחיות שלו היו ז'וזפין מלויכטנברג, המלכה הרעיה של אוסקר הראשון, מלך שוודיה, אמלי, הקיסרית בת הזוג של פדרו הראשון, קיסר ברזיל. אחיו מקסימיליאן התחתן עם מריה ניקולאייבנה, הנסיכה הגדולה של רוסיה, בתו הבכורה של ניקולאי הראשון, קיסר רוסיה.

### דוכס לויכטנברג
סבו מצד האם, מקסימיליאן הראשון יוזף, מלך בוואריה, העניק ב-14 בנובמבר 1817 לאביו את התואר "דוכס לויכטנברג", לאחר שהפסיד בשנת 1815 את תאריו מתקופת נפוליאון, שכללו את ממלכת איטליה הנפוליאונית ואת הדוכסות הגדולה של פרנקפורט. למרות שקיבל הבטחה שהדוכסות תהווה ישות עצמאית, ההבטחה לא מומשה בקונגרס וינה והיא הפכה לתואר בלבד. ב-21 בפברואר 1824 מת אביו, ואוגיסט ירש את תאריו.

### מועמדותו לכתר בלגיה
ב-4 בפברואר 1831 היה אוגיסט אחד משלושת המועמדים לכס המלוכה הבלגי, קשריו הנפוליאוניים הקלו את החששות של חלק מהמעצמות שחששו שהממלכה הקתולית המתפוררת אולי תתקשר יותר מדי עם הקתולים והמהפכניים של "הממלכה הבורגנית" של בית אורליאן בצרפת. אולם, בבחירות של הקונגרס הלאומי הבלגי, הגיע אוגיסט למקום השני אחרי הבן הצעיר של לואי פיליפ, מלך הצרפתים - הנסיך לואי, דוכס נמור, אולם לפני המועמד של בית הבסבורג, הארכידוכס קרל, דוכס טשן. לבסוף, אף אחד מהמועמדים הללו לא קיבל את הכתר הבלגי, והוא ניתן ללאופולד, נסיך סקסוניה-קובורג-זאלפלד.

### נישואיו
אוגיסט ליווה את אחותו אמלי לברזיל לקראת נישואיה עם פדרו הראשון, קיסר ברזיל, וב-5 בנובמבר 1829 קיבל מגיסו את התואר "דוכס סנטה קרוז".
ימין|ממוזער|שלט האצולה של אוגיסט
ב-26 במאי 1834 מריה השנייה, מלכת פורטוגל תפסה את השלטון בפורטוגל בחזרה, לאחר שלחמה כמה שנים נגד דודה מיגל הראשון, מלך פורטוגל.

ב-1 בדצמבר 1834 התחתן אוגיסט על ידי שליח עם מריה השנייה, מלכת פורטוגל, וקיבל את התואר "הוד רוממותו המלכותי הנסיך בן הזוג של פורטוגל".

זמן קצר לאחר מכן הוא הגיע לפורטוגל, וב-26 בינואר 1835 נערך טקס החתונה הרשמי בליסבון. עם זאת אוגיסט חלה ומת חודשיים מאוחר יותר, ומכיוון שלא היו לו ילדים בעת מותו, ירש את תאריו אחיו הצעיר, מקסימיליאן, דוכס לויכטנברג.

שנה לאחר מכן התחתנה מריה השנייה עם פרננדו השני, מלך פורטוגל, אחיינו של לאופולד הראשון, מלך הבלגים.

## אילן יוחסין

## קישורים חיצוניים

* 

קטגוריה:פורטוגזים שנולדו במאה ה-19
קטגוריה:נפטרים ב-1835
מרכז התרבות של הונג קונג

ממוזער|הכניסה למרכז התרבות
ממוזער|מבואת מרכז התרבות
ממוזער|מרכז התרבות לעת ערב
**מרכז התרבות של הונג קונג** (באנגלית: **Hong Kong Cultural Centre**, בסינית: **香港文化中心**) הוא בניין מופעים רב תכליתי הממוקם בדרך סאלסברי, באזור צים שא צוי בהונג קונג.

המבנה נבנה ונוהל על ידי המועצה העירונית, ומאז שנת 2000 המרכז מנוהל על ידי מחלקת הפנאי והתרבות של ממשלת הונג קונג.

## מיקום
המרכז ממוקם בקצהו הדרומי מערבי של אזור צים שא צוי, באזור בו הייתה ממוקמת בעבר תחנת קאולון, של רכבת קאולון- קנטון. ממערב למרכז התרבות מצוי רציף המעבורות צים שא צוי ומעגנת מעבורת סטאר; מגדל השעון ההיסטורי עומד בין מרכז התרבות ורציף. ממזרח למרכז התרבות מצוי מוזיאון החלל של הונג קונג ומוזיאון הונג קונג לאמנות.

## היסטוריה
בראשית שנות ה-70 מועצת העיר של קאולון לחצה להקמת מרכז תרבות באותה איכות של מרכז התרבות באזור סנטרל שבאי הונג קונג. הוחלט על הקמת מרכז התרבות בשנת 1974, ונקבע מיקומו. עבודות הבנייה היו אמורות להתחיל בשנת 1975, אולם בשל אילוצים תקציביים נעצרו העבודות. בשנת 1978 הוחלט להמשיך בתוכנית, אבל העלות המשוערת של הבנייה עלתה מ-190 מיליון דולרים ל-474 מיליון דולרים; בשל הבעיות התקציביות, ובשל מחלוקת ציבורית שהתעוררה סביב הריסת מבנה התחנה ההיסטורי באתר, התעכבו העבודות, והמבנה הושלם בשנת 1989. העוגב (בשווי 10 מיליון דולרים) הותקן בין אוגוסט לנובמבר 1989.

המתחם נפתח רשמית בטקס שנערך ב-8 בנובמבר 1989 בנוכחות הנסיך צ'ארלס והנסיכה דיאנה.

המרכז נפתח בתוכנית הופעות מיוחדת שנערכה בין ה-5 בנובמבר ל-6 בדצמבר 1989, והשתתפו בה, בין היתר, מוזיקאים הונג קונגים, מוזיקה קנטונזית, אופרה סינית, בית האופרה של קלן, רביעיית אלבן ברג, והגיטריסט ג'ון וויליאמס.

## תיאור המבנה
המבנה כולל מספר אולמות מופעים ומתקנים:

* **אולם הקונצרטים המרכזי**, בו 2,019 מושבים, לאולם צורה אובלית, שתי קומות, ותקרה מתכווננת אקוסטית. האולם הוא אולם הבית של התזמורת הפילהרמונית של הונג קונג. באולם מצוי העוגב הגדול באסיה - לו 8,000 צינורות.
* ה**תיאטרון הגדול**, בו 1,734 מושבים בשלוש קומות, המיועד להופעות גדולות, אופרה, בלט, מחזות זמר. באולם זה נערך טרס פרסי הקולונוע של הונג קונג.
* **תיאטרון הסטודיו** בו בין 300 ל-496 מושבים בהתאם לתפאורה.
* **גלריית תערוכות מרכזית**
* **4 מתחמי תערוכות**
* **11 חדרי חזרה ותרגול**

## קישורים חיצוניים

* 
* אתר רשמי באתר משרד הפנאי והתרבות של ממשלת הונג קונג

## הערות שוליים

קטגוריה:הונג קונג: תרבות
קטגוריה:הונג קונג: מבנים
קטגוריה:צים שא צוי
קטגוריה:הונג הום
גסטוניה (דינוזאור)

ממוזער|שלד של גסטוניה
**גסטוניה** (שם מדעי: *Gastonia*) הוא סוג של אנקילוזאור ממשפחת הנודוזאוריים שחי באמריקה הצפונית בקרטיקון התחתון לפני 126 מיליון שנה. הדינוזאור קרוי על שם הפלאונטולוג רוב גסטון.

דינוזאור זה נמצא בהרי יוטה ב-1998 וקיבל את שמו בידי החוקר ג'יימס קירקלאד. הדינוזאור היה אחד מהנפוצים שנמצאו בחפירות הרי סידר. לצידו נמצאו מאובנים של כמה אורניתופודים ושל יוטרפטור. השלדים שנמצאו היו חלקיים ולאורך השנים הושלמו והורכבו מחדש מספר שלדים.

הגסטוניה היה בינוני ביחס למשפחתו והגיע לאורך 5–6 מטר ולמשקל 1.5 טון. גובה הירך הגיע ל-112 סנטימטר. במראהו הוא דמה לפולקנתוס והיה מכוסה בשריון גבשושי עם ראש קטן בעל מקור קרני, שיניים קטנות וזיזים לצד הלחיים, זנב ארוך מאוד ודוקרנים חדים מעל עמוד השדרה ששימשו להגנה. הבטן הייתה חסרת הגנה אך הרגליים הקצרות הגנו עליה ממתקפה. מצידי הגוף בלטו דוקרנים נוספים. אזור הגב היה בעל קשקשים רגילים.

ממצאי הגסטוניה מעלים שכנראה הם חיו יחדיו בעדרים, אף שמבנה רגליהם הקצרות נראה כלא מתאים לכך. הם היו צמחוניים שחיו ביערות של יוטה והשתמשו בשריונם ודוקרניהם להתגונן מטורפים כמו היוטרפטור. ייתכן שהם השתמשו בדוקרניהם גם כדי להילחם בינם לבין עצמם.

## בתרבות
דינוזאור זה הופיע בסדרה מועדון הקרב הג'ורסי.

## קישורים חיצוניים

*
קטגוריה:בעלי חיים שתוארו ב-1998
קטגוריה:טקסונים שתוארו בידי ג'יימס קירקלנד
קטגוריה:נודוזאוריים
קטגוריה:דינוזאורים שחיו בקרטיקון תחתון באמריקה הצפונית
קטגוריה:מאובני טקסונים שתוארו ב-1998
Mi Tierra (שיר)

**Mi Tierra** (באנגלית: **My Homeland**, ובעברית: **מולדתי**) הוא סינגל שהוקלט על ידי הזמרת-יוצרת הקובנית גלוריה אסטפן, מתוך אלבום הסולו השלישי שלה, Mi Tierra. השיר יצא לאור ב-6 ביולי 1993, כסינגל הראשון מתוך האלבום.

השיר הגיע למקום הראשון במצעד השירים הלטיניים, וה-16 במצעד שירי הפופ הלטיניים.

## רקע וכתיבה
השיר נכתב על ידי גלוריה אסטפן ואסטפנו. השיר הוא שיר בסגנון הפופ הלטיני אשר אפיין שירים נוספים מתוך האלבום. בנוסף לכך, יצא השיר כסינגל הראשון מתוך האלבום וכשיר מחווה עבור ארץ הולדתה של אסטפן, קובה.

בארצות הברית זכה השיר להצלחה חסרת תקדים כאשר כבש את פסגת מצעד השירים הלטיניים.

## וידאו קליפ
הוידאו קליפ המלא של השיר פורסם לראשונה ביוטיוב ב-4 באוקטובר 2013, כמה עשורים לאחר צאתו המקורית. לאורכו של הקליפ, ניתן לראות את אסטפן לבושה בשמלה שחורה שרה את השיר, תוך שמלווים אותה נגנים רבים.

נכון לאוקטובר 2018, מונה הצפיות של הקליפ עומד על כ-21 מיליון צפיות.

## מיקומי שיא

## קישורים חיצוניים

## הערות שוליים

קטגוריה:שירי גלוריה אסטפן
קטגוריה:שירים בספרדית
קטגוריה:שירים שנכתבו על ידי אסטפנו
קטגוריה:שירים שנכתבו על ידי גלוריה אסטפן
קטגוריה:סינגלים בהוצאת אפיק רקורדס
מילובן צ'יריץ'

**מילובן צ'יריץ**' (בסרבית: **Milovan Ćirić**, 12 בפברואר 1918 – 14 באוקטובר 1986) היה כדורגלן ומאמן סרבי. שימש כמאמן נבחרת ישראל בשנים 1965 – 1968. בנוסף אימן את נבחרת יוגוסלביה, נבחרת הודו ומספר רב של קבוצות.

## קריירה
צ'יריץ' שימש כקפטן הראשון של קבוצת הכוכב האדום בלגרד בה שיחק בשנים 1946–1947. ביוני 1947 עבר לשחק במדי היריבה העירונית פרטיזן בלגרד והיה שותף לזכייה בגביע היוגוסלבי. בשנת 1948 פרש ובמשך שלוש שנים שימש כמאמן וכמנהל קבוצת הנוער של המועדון.

קריירת האימון של צ'יריץ' התפרסה על פני למעלה משלושים שנה וכללה קבוצות רבות ביניהן OFK בלגרד (1951–1953, 1961–1963, 1964–1965), פרטיזן בלגרד (1953–1954), נבחרת יוגוסלביה (החל ממאי 1954, כחלק מצוות של חמישה מאמנים. בהמשך שב לקדנציה שנייה בין השנים 1973–1974), הכוכב האדום בלגרד (1954–1957, 1975–1976), לאציו (1957–1958), היידוק ספליט (1958–1961, 1963–1964), נבחרת ישראל (1965–1968), בשיקטש (1968–1969), אריס סלוניקי (1969–1971), ולנסיה (1974–1975) ונבחרת הודו (1984–1985).

### מאמן נבחרת ישראל
צ'יריץ' מונה למאמן נבחרת ישראל לפני תחילת מוקדמות מונדיאל 1966. ב-9 במאי 1965 ערך את הופעת הבכורה במשחק מול נבחרת בלגיה. את המוקדמות סיימה הנבחרת במקם האחרון בבית עם ארבעה הפסדים ושער זכות בודד. בשנת 1966 הוביל את נבחרת הנוער לזכייה רביעית בגביע אסיה. בשנת 1968 הוביל את ישראל להעפלה לאולימפיאדת מקסיקו סיטי. במאי אותה שנה לקחה הנבחרת חלק בגביע אסיה שהתקיימו באיראן. במשחק האחרון הפסידה הנבחרת למארחת בתוצאה 1–2 ובכך איבדה את התואר בו החזיקה. את הטורניר סיימה במקום השלישי.

ביוני 1968 סיים את תפקידו כמאמן ועבר לאמן את קבוצת בשיקטש הטורקית. לדבריו, נאלץ לעזוב את הארץ בעקבות ניתוק היחסים הדיפלומטיים בין ישראל ויוגוסלביה.

## קישורים חיצוניים

קטגוריה:כדורגלנים יוגוסלבים
קטגוריה:קשרי כדורגל יוגוסלבים
קטגוריה:בלגרד: כדורגלנים
קטגוריה:כדורגלני הכוכב האדום בלגרד
קטגוריה:כדורגלני פרטיזן בלגרד
קטגוריה:מאמני כדורגל יוגוסלבים
קטגוריה:מאמני פרטיזן בלגרד (כדורגל)
קטגוריה:מאמני נבחרת יוגוסלביה בכדורגל
קטגוריה:מאמני הכוכב האדום בלגרד (כדורגל)
קטגוריה:מאמני לאציו
קטגוריה:מאמני היידוק ספליט
קטגוריה:מאמני נבחרת ישראל בכדורגל
קטגוריה:מאמני בשיקטש
קטגוריה:מאמני אריס סלוניקי (כדורגל)
קטגוריה:מאמני ולנסיה
קטגוריה:מאמני גביע אסיה 1968
קטגוריה:מאמני גביע אסיה 1984
קטגוריה:יוגוסלבים שנולדו ב-1918
קטגוריה:יוגוסלבים שנפטרו ב-1986
פאנוז אברוזי

**פאנוז אברוזי** (באנגלית: **Panoz Abruzzi**) היא מכונית-על, בתצורת מכונית ספורט, המוגדרת כמכונית קופה וגראן טוריסמו אשר הוצגה בשנת 2011 כמכונית קונספט  על ידי יצרנית מכוניות הספורט האמריקאית **Panoz, LLC**  .

## "פאנוז אברוזי"
 
* 2 מושבים.
* 2 דלתות.
* מנוע קדמי.
* מנוע הנעה אחורית.
* היצרן תכנן לייצור מספר מוגבל של 81 יחידות מהדגם, כדי לציין את מרוצי מרוץ 24 השעות של לה מאן בין השנים 1923–2013.

## תמונות

קובץ:Panoz Abruzzi PLM10 01.jpg | "פאנוז אברוזי"
קובץ:Panoz Abruzzi PLM10 02.jpg | "פאנוז אברוזי"
קובץ:Panoz - Flickr - Stradablog.jpg | "פאנוז אברוזי"
קובץ:Panoz - Flickr - Stradablog (1).jpg | "פאנוז אברוזי"


## ראו גם
* מכונית קונספט
* פאנוז רודסטר / AIV רודסטר

## קישורים חיצוניים

* 

## הערות שוליים

קטגוריה:דגמי מכוניות שהושקו ב-2011
קטגוריה:מכוניות על
קטגוריה:מכוניות ספורט
קטגוריה:מכוניות קופה
קטגוריה:מכוניות גראן טוריסמו
קטגוריה:מכוניות קונספט
קטגוריה:מכוניות אמריקאיות
איט גירל

[ממוזער|שמאל|220px|פוסטר לסרט "[זה (סרט, 1927)|זה" (1927)]]
**איט גירל** (באנגלית: **It Girl**) הוא כינוי לאישה צעירה ונאה, בדרך כלל מפורסמת, שנתפסת כבעלת אישיות והופעה מושכים. הביטוי נובע כנראה משיוך המושג לנשים במעמד הגבוה בבריטניה בתחילת המאה ה-20.

## רקע
ב-1904 כתב הסופר הבריטי רודיארד קיפלינג בסיפור על אישה מושכת: "זה לא רק יופי, ולא בהכרח יכולת שיחה, זה פשוט **זה**".

הביטוי זכה לפופולריות ב-1927 בזכות הסרט "איט" שיצא באותה שנה בכיכובה של השחקנית קלרה בואו. אלינור גלין כתבה את התסריט לסרט ונחשבה ליוצרת המונח עם כתיבת המבוא לתסריט. היא כתבה שלנה טרנר ומרילין מונרו כונו "איט גירלז" ורוברט מיצ'ם כונה "איט מן". אחותה של גלין הייתה התופרת לוסיל שהשתמשה במונח לאישה הלובשת בגדים אופנתיים ומתפרסמת בזכות כך.

החל משנות ה-90 משתמשים במונח כדי לתאר אישה צעירה, מפורסמת, עשירה, חובבת אופנה וקניות ובהליכה למסיבות הזוכה לפרסום במדיה. הסופר ויליאם דונלסון מתאר אישה כאיט גירל כאישה עם סקסאפיל העסוקה בקניות ובהליכה למסיבות.

## ראו גם
* אוולין נסביט (1885–1967) - הייתה דוגמנית, נערת מקהלה ושחקנית בסרט אילם. כונתה "האיט גירל הראשונה".
* אידי סדג'וויק (1943–1971) - הייתה שחקנית אמריקאית וה"מוזה "של אנדי וורהול.
* נערת גיבסון

## הערות שוליים

קטגוריה:סטריאוטיפים ודעות קדומות
Tapatalk

**טאפאטוק** (באנגלית: **Tapatalk**), הוא אתר ואפליקציית מובייל המאפשר גלישה לפורומים מקוונים שנבנו בפלטפורמות שונות דרך ממשק אחד.

היישום זמין עבור מערכות ההפעלה iOS (אייפון), אנדרואיד, Windows Phone וכמו כן באמצעות אתר אינטרנטי בגלישה דרך הדפדפן.

טאפ אטוק, מאפשר למשתמשים לחפש פורומים לפי תחומי עניין ולקבל עדכונים ממספר מקורות בו זמנית באמצעות ממשק משתמש אחד.

משרדיה הראשיים של החברה נמצאים בעיר סנטה מוניקה, קליפורניה, ארצות הברית.

נכון לחודש נובמבר 2018 יש ליישום כ-10 מיליון הורדות בחנות האפליקציות Google Play, יותר מ-250 אלף דירוגים, חיבור למאה אלף פורומים מקוונים וכ-13 מיליון כניסות בחודש.

היישום תומך בפלטפורמות הבאות:

## היסטוריה
חברת Tapatalk נוסדה בשנת 2009 על ידי ווינטר וונג (Winter Wong) במטרה לספק חוית גישה נוחה יותר למשתמשי קהילות מקוונות ולהוות פלטפורמה יחידה דרכה יוכלו להתחבר אל מאות אלפי קהילות ברחבי העולם.  

בשנת 2012 שוחררה הגרסה הראשונה של היישום אל הציבור. 

בשנת 2016 דיווחה החברה על רכישת לוח המודעות יוקו (Yuku).

בחודש מאי 2017 רכשה החברה את שירותי הפורומים של חברות זטהבורדס (Zetaboards) וזיפבורדס (zIFBoards).

## קישורים חיצוניים
* 
* שלושים האפליקציות הטובות ביותר, אתר TheGuardian (באנגלית)
* סקירה של האפליקציה בגרסה 2, אתר Androidcentral (באנגלית)
*אפליקציית Tapatalk מגייסת 5.8 מיליון דולר אתר Recode.net (אנגלית) 
*רשימה חלקית של הפורומים המקוונים שתומכים ב-Tapatalk (אנגלית)
*פרופיל החברה באתר Crunchbase (אנגלית)

## הערות שוליים

קטגוריה:יישומונים
קטגוריה:רשתות חברתיות מקוונות
הנרייט, נסיכת בלגיה

**הנרייט, נסיכת בלגיה** (30 בנובמבר 1870 - 28 במרץ 1948), הייתה אחותו של אלברט הראשון, מלך הבלגים.

## ביוגרפיה
הנרייט נולדה ב-30 בנובמבר 1870 לנסיך פיליפ, רוזן פלנדריה (אחיו של לאופולד השני, מלך הבלגים) ולמריה, נסיכת הוהנצולרן, בתם של קרל אנטון, נסיך הוהנצולרן ויוזפינה, נסיכת באדן.

הנרייט הייתה ספורטאית נהדרת, ונחשבה לעיתים קרובות לציידת הטובה ביותר בקרב נשות האצולה. פעם אחת היא הרגה צבי לאחר שכבר הרגה עוד אחד, מה שהפך אותה לפופולרית מאוד בחוגי הספורט הבלגי. היא אפילו הרוויחה את הכינוי "הדוכסית הספורטיבית". בשנת 1908 היא ליוותה את בעלה להרי הרוקי בארצות הברית לציד של דובי גריזלי.

הנרייט מילאה פעמים רבות את חובותיו המלכותיים של אחיה, המלך אלברט. בשנת 1914, למשל, היא ביקרה בבית חולים בנויילי שטיפל בחיילים אמריקאים. בשני מכתבים, הביעו הנרייט וגיסתה המלכה אליזבת את הערכתם וביקשו תמיכה נוספת מן הוועדה האמריקאית לסיוע בבלגיה, אשר תרמה לעם הבלגי מאז הפלישה הגרמנית לבלגיה.

הנרייט מתה בגיל 77, ב-28 במרץ 1948, בסייר, ואלה, שווייץ.

## משפחתה
ב-12 בפברואר 1896 התחתנה הנרייט בבריסל עם אמנואל, דוכס ונדום, ממנו נולדו לה 4 ילדים:
* לואיז מארי, נסיכת אורליאן (1896–1973), התחתנה עם פיליפו, נסיך בורבון-שתי הסיציליות
* סופי, נסיכת אורליאן (1898–1928)
* ז'נבייב, נסיכת אורליאן (1901–1983), התחתנה עם אנטואן מארי פרנסואה שאפוני, מרקיז שאפוני-מוראן
* שארל פיליפ, דוכס נמור (1905–1970)

## אילן יוחסין

## קישורים חיצוניים

* 

קטגוריה:אצולה בלגית
קטגוריה:ילידות 1870
קטגוריה:נפטרות ב-1948
נובואוליאנובסק

**נובואוליאנובסק** (באנגלית **Novoulyanovsk** ,ברוסית: **Новоульяновск**) היא עיר הממוקמת על הגדה הימנית של נהר הוולגה, במחוז אוליאנובסק, והיא העיר הצעירה ביותר באותו מחוז. העיר נמצאת כעשרים קילומטר דרומית לאוליאנובסק, עיר הבירה של המחוז.

## היסטוריה
לפני ייסוד נובואוליאנובסק במקום היה ממוקם כפר קרמנקי (Кременки). ב-1953 הוחלט להקים במקום מפעל לייצור בטון ולמקום החלו להגיע צעירים לצורך השתתפות בבנייה. אולם רוב הבנאים של המפעל היו מקרב האסירים. הקמת המפעל החלה ב-1956 וב-1957 הוקמה נובואוליאנובסק. באפריל 1956 נסללה דרך אשר חיברה את אזור הבנייה עם הכביש אוליאנובסק-סיזראן. ב-1959 הונחו יסודות למפעל בטון אשר נפתח כעבור שנה. כמו כן, ב-1960 נפתח בית ספר ראשון.

ב-21 ביוני 1961 הוחלט על ייסוד כפר הפועלים נובואוליאנובסק.

## אוכלוסייה
אוכלוסיית נובואוליאנובסק לפי שנים:

## קישורים חיצוניים

*https://www.citypopulation.de/en/russia/uljanovsk/_/73715000001__novouljanovsk/
*https://ulpravda.ru/rubrics/soc/novoulianovsk-segodnia-doctoinaia-istoriia--i-bolshoe-buduschee?utm
* 

## הערות שוליים

קטגוריה:מחוז אוליאנובסק: ערים
קטגוריה:יישובים שהוקמו ב-1957
בן חור (מכונית)

**בן חור (מכונית)** (באנגלית: **Ben Hur automobil**) היא מכונית קבריולה, אשר יוצרה במספר תצורות מתוצרת **Ben-Hur Motor Co** אשר יוצרה בין השנים 1916–1918 בארצות הברית.

## תצורות
* טורינג ("Touring car"  :(5-7" נוסעים
* סדאן: 7 נוסעים
* רודסטר: 4 נוסעים

## מאפיינים
* יוצרו בין 30-40 יחידות.
* מנוע בנזין קדמי המפיק 29.4 כ"ס
* מנוע קירור מים כולל משאבה צנטריפוגלית
* מכל דלק - 19 גלון (71.92 ליטר) + 2 גלון (7.57 ליטר רזרבה במכל ממוקם מאחור.
* גלגלים קדמיים ואחוריים: גלגלי תיל עליהם מותקנים צמיגים 35x4
* גלגל רזרבי כולל ג'ק
* מערכת חשמל - מנוע נפרד
* מערכת הצתה - גנרטור נפרד
* שעון אנלוגי
* ספידומטר (מד מהירות)
* מיקום מערכת היגוי - משמאל
* דגם טורינג - צבע כחול בלבד
* דגמי "בן חור" תוכננו, נבנו ועוצבו על ידי "L. L. Allyn".

## מחירים
* דגם טורינג - 1,875 דולר (שנת 1916, ארצות הברית)
* דגם סדאן - 2,750 דולר (שנת 1916, ארצות הברית)
* דגם רודסטר - 1,875 דולר (שנת 1917, ארצות הברית, הוצגה לראשונה בתערוכת הרכב הבינלאומית של ניו יורק בינואר 1917)

## קישורים חיצוניים

* לוגו היצרן  Ben-Hur-Motor-Touring-Automobile ebay.com/itm/Vintage-1917-Ben-Hur-Motor-Touring-Automobile

## הערות שוליים

קטגוריה:דגמי מכוניות שהושקו ב-1916
קטגוריה:מכוניות קבריולה
קטגוריה:מכוניות אמריקאיות
כדורגלן השנה בקרואטיה

**כדורגלן השנה בקרואטיה** () הוא פרס המוענק על בסיס שנתי לכדורגלן הקרואטי הטוב ביותר באותה השנה, ללא קשר לליגה בה הוא משחק. הזוכה בפרס נבחר על ידי העיתון *וצ'רני ליסט*, על פי שיטת ניקוד המודדת את הופעותיהם ברמת הליגה והנבחרת הלאומית. לרוב מוענק הפרס בטקס המאורגן על ידי התאחדות הכדורגל הקרואטית.

החל משנת 1972 ועד ל-1990 הוענק הפרס לכדורגלן היוגוסלבי הטוב ביותר בשנה החולפת. עם פירוק יוגוסלביה ב-1991, שונה הפרס למתכונתו הנוכחית. החל מ-1995 מחולק במקביל גם פרס לכישרון השנה בקרואטיה, הנקרא גם פרס תקוות השנה (בקרואטית: Nada godine). איוויצה אוליץ' ולוקה מודריץ' הם הכדורגלנים היחידים שזכו בשני הפרסים.

את רשימת הזוכים מוביל מודריץ' עם 13 זכיות.

## רשימת הזוכים
### כדורגלן השנה ביוגוסלביה (1972–1990)

### כדורגלן השנה בקרואטיה (1991 – היום)

## שיאני הזכיות

* **מודגש** – *שחקנים פעילים*

* *שנים המסומנות בכוכבית (*) – זכייה בתואר כדורגלן השנה ביוגוסלביה*

קטגוריה:יוגוסלביה: כדורגל
קטגוריה:קרואטיה: כדורגל
קרואטיה
יחסי אוסטרליה–נפאל

**יחסי אוסטרליה–נפאל** הם היחסים הדו-צדדיים שבין **[[אוסטרליה|הקהילייה של אוסטרליה]]** לבין **[[נפאל|הרפובליקה הפדרלית הדמוקרטית של נפאל]]**.

## רקע
יחסים דיפלומטיים בין אוסטרליה לנפאל, כוננו ב-15 בפברואר 1960.
בשנת 1984, פתחה אוסטרליה את שגרירותה בקטמנדו בדרג ממונה על היחסים, וב-1986, בדרג שגריר.
במרץ 2007, פתחה נפאל את שגרירותה הקבועה בקנברה שחונכה בספטמבר 2007. בנוסף, לנפאל,
קונסוליות וקונסוליות כבוד בבריסביין, סידני, פרת' ואדלייד.

לאחר רעידת האדמה בנפאל ב-2015, שלחה אוסטרליה סיוע הומניטרי והתחייבה לתת סכום של 4,635,300 דולר לשיקום.

## מסחר
קיימים קשרי מסחר של יצוא וייבוא בין שתי המדינות.

## ביקורים
בנובמבר 2016 ביקר שר החוץ של נפאל באוסטרליה ונפגש עם שר החוץ האוסטרלי והשר לפיתוח בינלאומי. כמו כן נפגש שר החוץ עם כמה מחברי הפרלמנט האוסטרלי בקנברה.

מ-6 עד 9 בנובמבר ביקר נשיא בית המשפט העליון בנפאל באוסטרליה כדי להשתתף בכנס נשיאי בתי משפט עליונים באסיה ה-16. כמו כן נערכו ביקורים של אנשי ממשל אוסטרליים בדרגים שונים.

## קישורים חיצוניים
* שגרירות אוסטרליה בנפאל
* שגרירות נפאל באוסטרליה

## הערות שוליים

קטגוריה:ערכים ללא קטגוריות פיזיות - יחסי חוץ
שבתאי טל

**שבתאי טל** (נולד ב-9 בינואר 1939) הוא עיתונאי וצלם עיתונות ישראלי.

## ביוגרפיה
נולד ברמת גן.
לאחר שחרורו מצה"ל החל ללמוד עיצוב גרפי באקדמיה לאמנות "בצלאל" בירושלים. במקביל ללימודיו עבד כצלם בעיתון הסטודנטים "פי האתון". בשנת 1959, בהשראת הצלם דוד רובינגר אותו פגש בירושלים, החליט להתחיל לעבוד כצלם עיתונות עצמאי. לאחר שצילומיו התפרסמו בעיתונות הארצית והבינלאומית, הקים טל ב-1966 את סוכנות הצילום "ניוזפוט", עם הצלמים נחום גוטמן ודניאל רוזנבלום.

במהלך מלחמת ששת הימים גויס כצלם ליחידת דובר צה"ל וצילומיו התפרסמו במגזינים ברחבי העולם, לרבות השבועונים "טיים" ו"לייף". במלחמת יום הכיפורים התלווה כצלם לאלוף אריאל שרון ותיעד את ימי המלחמה של אוגדה 143 עליה פיקד שרון. רבים מצילומיו התמקדו בדמות האדם בשדה הקרב, ותיעדו את פני הלוחמים, השבויים המצרים וגילויי השמחה על השיבה הביתה מן השבי. מבחר מצילומיו אלה הוצגו בתערוכת יחיד בשם "אדם בקרב" במוזיאון היהודי בניו יורק בשנת 1974, ושנה לאחר מכן בירושלים. בשנת 2003, במלאת 30 שנה למלחמה, הוצגה התערוכה שוב בגלריית החלונות בתל אביב, ובשנת 2013, במלאת 40 שנה למלחמה, הוצגה שוב במרכז יצחק רבין.

בשנת 1968 החל טל לצלם עבור השבועון הגרמני היוקרתי "שטרן", וב-1979 מונה לראש המשרד של השבועון בישראל. במסגרת עבודתו תיעד עבור השבועון אירועים היסטוריים רבים, בהם: השיחות לקראת הסכם השלום בין ישראל למצרים (1978–1979), מלחמת לבנון הראשונה (1982), בה גם נפצע במהלך עבודתו כצלם בפאתי ביירות, האינתיפאדה הראשונה (1987) וישראל במלחמת המפרץ (1991). טל תיעד במצלמתו עבור ה"שטרן" גם את פלישת טורקיה לקפריסין (1974) ואת שלהי מלחמת וייטנאם (1975). ב-1979 היה ממקימי "אגודת כתבי החוץ בישראל" (FPA), יחד עם עיתונאים עמיתים, והיה גם חבר בהנהלתה.

בשנת 1971 צילם את אחת התמונות המפורסמות ביותר של דוד בן-גוריון בעת שנכח בוועידת מפלגת העבודה בבנייני האומה בירושלים. טל צילם את התמונה מרחוק, עם עדשת 500 מ"מ. הצילום של בן-גוריון הנשען בסנטרו על ידיו, הפך לאייקון תרבותי, הודפס ככרזה של מרכז ההסברה וזכה לתפוצה ופרסום רב.

באותה שנה (1971), במסגרת כתבה עיתונאית, צילם את מאיר לנסקי שעלה להר הזיתים על מנת לחפש את קבר סבו, ולאחר מכן בכותל המערבי. סדרת הצילומים הזו הידקה את הקשר בין לנסקי לבין טל, וב-1975 נעתר לנסקי לבקשתו של טל להעניק ראיון בלעדי לשבועון "שטרן" מביתו שבפלורידה. ראיון זה נגנז בסופו של דבר ולא פורסם מעולם, לאחר שלנסקי חזר בו מהסכמתו הראשונית לפרסום הראיון מסיבות לא ברורות.

בשנת 2000 התבקש על ידי משטרת ישראל לנהל את הכיסוי של התקשורת הזרה לאירועי מיסת חג המולד בגליל בעת ביקור האפיפיור יוחנן פאולוס השני. לאור הצלחת הסיקור, התבקש להמשיך לשרת כמתנדב בדוברות המשטרה. בשנת 2007 הגה והקים שבתאי את "יחידת התיעוד הלאומית" – יחידת צלמי וידאו מתנדבים ומתנדבות במסגרת המשמר האזרחי של משטרת ישראל, שיעודה תיעוד אירועים בעלי משמעות לאומית לצורכי הסברה בעולם. טל פיקד על היחידה עד לפרישתו בדרגת ניצב-משנה בשנת 2017.

מתגורר בתל אביב-יפו. נשוי ואב לשלושה ילדים. בתו היא השחקנית יעל טל.

## ראו גם
* צילום עיתונות

## קישורים חיצוניים

* שבתאי טל, באתר מרכז המידע לאמנות ישראלית, מוזיאון ישראל, ירושלים

## הערות שוליים

קטגוריה:צלמים ישראלים
קטגוריה:צלמי עיתונות ישראלים
קטגוריה:בוגרי בצלאל, אקדמיה לאמנות ועיצוב
קטגוריה:ישראלים שנולדו ב-1939
יחסי נפאל–תאילנד

**יחסי נפאל-תאילנד** הם היחסים הדיפלומטיים בין **[[נפאל|הרפובליקה הפדרלית הדמוקרטית של נפאל]]** ל**[[תאילנד|ממלכת תאילנד]]**.

## רקע
נפאל ותאילנד כוננו יחסים דיפלומטיים ב-30 בנובמבר 1960. נציגויות בדרג "ממונה על היחסים", נפתחו ב-2 ערי הבירה של שתי המדינות ב-1969, ששודרגו לדרג שגרירי ב-1980.

## קישורים חיצוניים

קטגוריה:ערכים ללא קטגוריות פיזיות - יחסי חוץ
תומאס אנדרווד

**תומאס ראסט אנדרווד** (באנגלית: **Thomas Rust Underwood**; 3 במרץ 1898 - 26 ביוני 1956) היה פוליטיקאי אמריקאי, שכיהן כנציגה של מדינת קנטקי בקונגרס של ארצות הברית.

## ביוגרפיה
אנדרווד נולד בהופקינסוויל שבקנטקי. הוא עבד במערכת העיתון של לקסינגטון ובמספר משרות ממשלתיות ואף בוועדת מרוצי הסוסים הארצית, עד שנבחר אל הקונגרס האמריקאי מטעם מחוז הקונגרס השישי של קנטקי. הוא נבחר מחדש לקונגרס ה-82 של ארצות הברית וכיהן שם מה-3 בינואר 1949, עד להתפטרותו ב-17 במרץ 1951.

אנדרווד מונה ב-19 במרץ 1951 לסנאט של ארצות הברית מטעם המפלגה הדמוקרטית עד ל-3 בינואר 1955, לאחר שהסנאטור וירג'יל צ'פמן הלך לעולמו בעודו מכהן בסנאט. אנדרווד כיהן בסנאט עד 4 בנובמבר 1952. הוא ניסה להתמודד על המועמדות הדמוקרטית לסנאט של ארצות הברית מטעם קנטקי ב-1952, ומשנבחר למועמד התמודד בבחירות הכלליות מול יריבו מן המפלגה הרפובליקנית, ג'ון שרמן קופר, לו הפסיד.

לאחר כהונתו בסנאט ותום חייו הפוליטיים שב אנדרווד למקצוע העריכה בעיתון לקסינגטון הארלד. בעיר זו הלך לעולמו, ונטמן בבית הקברות של לקסינגטון.

## קישורים חיצוניים
* 
* 

## הערות שוליים

קטגוריה:אמריקאים ילידי קנטקי
קטגוריה:בוגרי אוניברסיטת קנטקי
קטגוריה:חברי הסנאט של ארצות הברית מקנטקי
קטגוריה:חברי בית הנבחרים של ארצות הברית מקנטקי
קטגוריה:סנאטורים חברי המפלגה הדמוקרטית
קטגוריה:עיתונאים אמריקאים
קטגוריה:חברי הסנאט של ארצות הברית שמונו לתפקידם
קטגוריה:אמריקאים שנולדו ב-1898
קטגוריה:אמריקאים שנפטרו ב-1956
מקס פלדר

**מקס פלדר** (בגרמנית: **Max Felder**; נולד ב-8 באוקטובר 1988) הוא שחקן ומדבב גרמני.

## ביוגרפיה
פלדר נולד במינכן, ב-1999 הופיע לראשונה בסרט בהפקה של פצפונת ואנטון המבוססת על ספרו של אריך קסטנר, על תפקיד זה הוא זכה ב-Goldener Spatz, פרס גרמני עבור קולנוע וטלוויזיה לילדים בקטגוריית "השחקן הטוב ביותר".

ב-2002 שיחק בתפקיד הראשי בסדרה "טים טאלר" המבוססת על ספר ילדים גרמני.

ב-2009 שיחק בסרט "Factor 8" על טיסה המותקפת בנגיף מסתורי.

ב-2010 שיחק את הנסיך בסרט גרמני המהווה עיבוד לאגדה המפורסמת סינדרלה של האחים גרים.

ב-2009 ו-2013 התארח בשני פרקים של קומדיית המצבים המורה.

כמדבב הוא לקח חלק בדיבוב הסרט טרזן ב-1999 כטרזן הצעיר, הוא דיבב את השחקן רופרט גרינט כרון ויזלי בדיבוב הגרמני של סדרת סרטי הארי פוטר ובמספר סרטים נוספים, בנוסף הוא דיבב בגרמנית את טיילור לאוטנר בסדרת סרטי דמדומים ובסרטים כגון החטיפה.

## קישורים חיצוניים

* http://www.actorsgarden.de/actors/max-felder/
* https://port.hu/adatlap/szemely/max-felder/person-164734

קטגוריה:שחקני קולנוע וטלוויזיה גרמנים
קטגוריה:שחקנים ילדים גרמנים
קטגוריה:מדבבים גרמנים
קטגוריה:גרמנים שנולדו ב-1988
הבלתי נתפסים (סרט, 2015)

**הבלתי נתפסים** (ברוסית: **Неуловимые**) הוא סרט הרפתקאות רוסי בבימויו של אלכסיי אקסיוננקו. הקרנת הבכורה התקיימה ב--26 במרץ 2015. באותה שנה יצא המשכו — "הבלתי נתפסים: הגיבור האחרון".
## תקציר עלילת הסרט
הסרט מגולל את קורותיה של קירה שחוברת לכנופיה של חברים במטרה לתבוע צדק מאוליגרך שהיה מעורב בתאונת פגע וברח ומסרב לקחת אחריות על מעשיו.
## שחקנים ודמויות
* אלכסנדרה בורטיץ' - קירה
* איליה מלאנין - פדיה ביקוב
* איוואן שחנזרוב - ארטיום רזניק
* אנוור חלילולאייב - ז'ניה
* דניס שבדוב - איש העסקים סרגיי פוליאנסקי
* יבגני מונדום - בוריס
## ביקורת
האוליגרך הרוסי סרגיי פולונסקי ביקר את הסרט והודיע על כוונתו לתבוע את יוצרי הסרט. לדבריו דמות האוליגרך הנבל בסרט דומה לו מדי. מנגד, מפיק הסרט איוואן קפיטונוב טען שהאוליגרך בסרט מומצא כולו ואינו מבוסס על אישיות אמיתית.

## קישורים חיצוניים

## הערות שוליים

קטגוריה:סרטי 2015
קטגוריה:סרטי הרפתקאות רוסיים
קטגוריה:סרטי נעורים רוסיים
בירטנגר

**בִּירַטְנָגָר** (בנפאלית: **विराटनगर**) היא בירת פרובינציה מס' 1 בנפאל והעיר הגדולה בה. העיר שוכנת במחוז מוראנג שבדרום הפרובינציה כ-240 ק"מ דרום-מזרחית לבירה קטמנדו ובסמוך לגבול עם הודו. על פי מפקד האוכלוסין משנת 2021 אוכלוסיית העיר מנתה 243,927 תושבים, היא העיר הגדולה ביותר בנפאל ששוכנת ממזרח לבירה קטמנדו והשישית בנפאל כולה (אחרי קטמנדו, פוקהרה, בהרטפור, לליטפור ובירגאנג').

נמל תעופה מקומי משרת את העיר עם טיסות לקטמנדו ולערים אחרות.

[ממוזער|[ריקשה בבירטנגר]]

## היסטוריה
שמה הקדום של העיר היה **גוגרהה**. בשנת 1914, הקים קולונל ג'יט בהאדור קהאטרי, מושל המחוז, את יסודותיה של העיר הנוכחית.

## כלכלה
בירטנגר היא עיר חשובה מבחינה כלכלית ותעשייתית. מבירטנגר, מיוצאים מוצרי מזון וביגוד להודו. כמו כן מיוצאים מוצרי ביגוד לארצות הברית ולאירופה. העיר מוכרת כעיר הבירה התעשייתית של נפאל.

## קישורים חיצוניים

* 
* 

## הערות שוליים

קטגוריה:נפאל: ערים
ביזון הסטפה

**ביזון הסטפה** המכונה גם **ביזון הערבה** (שם מדעי: *Bison priscus*) הוא מין ביזון גדול שחי בתקופת הפליסטוקן והיה גדול מקרובו המודרני - ביזון אירופי.

## מאפיינים
מאובניו של ביזון זה נמצאו ברחבי אירופה, מרכז וצפון אסיה, ברינג ולאורך אמריקה הצפונית מאלסקה עד מקסיקו. לפי ממצאים ארכאוזואולוגיים האדם הקדמון צד אותו באזורים רבים במהלך התקופה הפלאוליתית. דמות הביזון מופיעה בציורי מערות בצרפת וספרד. לצידו חיו פרים נוספים כמו שור הבר וביזון גדול-קרניים (*Bison latifrons*) ואולי גם ביזון אירופי שרעו בערבה האסייתית. מקור השם בביומה שבה חי, ערבת הממותות (Mammoth steppe), הסטפה שהשתרעה על רוב אירואסיה עד לפני 12,000 שנים.

לביזון הנכחד היו קרניים גדולות ועבות באורך 1.5 מטר והוא הגיע ולגובה 2 מטר בכתפיו ולמשקל של 900 ק"ג. הביזון הגדול היה בעל שיער עבה שמר על חומו במשך עידן הקרח. הוא נטרף בידי טורפים קדומים כמו זאב בלהות ואריה מערות או אריה אמריקני.

הביזון ידוע לא רק ממאובנים אלא גם מ"מומיות" קפואות שה"צעיר" מביניהם, בן 9,300 שנים, נמצא בסיביר.

## בתרבות
*ביזון זה הופיע בסדרה מועדון הקרב הג'ורסי שם נראה פרט שנטרף על ידי אריה אמריקני.
*בנוסף הוא מופיע בסדרה מפלצות שפגשנו.

## קישורים חיצוניים

קטגוריה:בעלי חיים שתוארו ב-1827
קטגוריה:טקסונים שתוארו בידי לודוויג הנריך בויאנוס
קטגוריה:בקר
קטגוריה:פרים פרהיסטוריים
קטגוריה:מגה-פאונה של הפלייסטוקן באירואסיה
קטגוריה:מגה-פאונה של הפלייסטוקן באמריקה הצפונית
קטגוריה:יונקים שחיו בפלייסטוקן באסיה
קטגוריה:יונקים שחיו בפלייסטוקן באמריקה הצפונית
קטגוריה:מכפילי פרסה שחיו בפלייסטוקן
קטגוריה:יונקים שנכחדו בהולוקן
קטגוריה:מאובני טקסונים שתוארו ב-1827
קטגוריה:טקסונים שהתפתחו בפלייסטוקן
Num Lock

ממוזער|מקלדת המספרים
מקש ה־**Num Lock** (קיצור של **Number Lock**; בתרגום חופשי: **נעילת מספרים**) הוא מקש שנמצא במקלדת המספרים  של רוב מקלדות המחשב. זהו מקש נעילה, בדומה ל־Caps lock ו־Scroll Lock. המקש משפיע על הפונקציונליות של המקלדת הנומרית, הנמצאת בדרך כלל מימין למקלדת הראשית, כך שחלק ממקשיה ישמשו כחיצי בחירה. ברוב המקלדות קיימת נורית חיווי שמראה אם המקש פעיל או לא.

מקש Num Lock קיים מכיוון שמקלדות קודמות של חברת יבמ לא כללו בקרי סמן או חיצים הנפרדים מהמקלדת הנומרית. למקלדות המחשב המוקדמות ביותר היו מקשי ספרות ומקשי חיצים נפרדים; למרות זאת, כדי להפחית את עלות הייצור של המקלדות, בחרה יבמ לשלב את שניהם במקלדות המחשב הראשונות שלה, ו־Num Lock נועד להיות אמצעי בחירה בין השניים. במחשבים ניידים מסוימים, המקש Num Lock משמש להמרת חלק מהמקלדת הראשית למקלדת נומרית. במחשבים ניידים מסוימים, המקש נעדר ומוחלף על ידי צירוף מקשים. מאחר שרוב המחשבים השולחניים המודרניים כוללים מקלדת בגודל מלא, עם לוח מספרים וחיצי בחירה נפרדים, Num Lock שימושי לעיתים נדירות. במקלדות אפל מעולם לא היה שילוב של מקשי החצים ומקשי המספרים.

## קישורים חיצוניים

קטגוריה:מקשים
ג'יי. וולטר קנדי

**ג'יימס וולטר קנדי** (באנגלית: **James Walter Kennedy**; 8 ביוני 1912 – 26 ביוני 1977) היה פוליטיקאי ויחצן אמריקאי, אשר שימש כקומישינר השני של ליגת ה-NBA בין השנים 1963–1975. הוכר כחבר בהיכל התהילה של הכדורסל בשנת 1981. כמו כן כיהן כראש עיריית סטמפורד שבקונטיקט בין השנים 1960–1963.

## ביוגרפיה
קנדי נולד בעיר סטמפורד שבקונטיקט. בילדותו חלה בשיתוק ילדים, אשר הותיר אותו עם נכות קלה שמנעה ממנו לעסוק בספורט. לאחר לימודיו באוניברסיטת נוטרדאם עסק בניהול מחלקת הספורט בבית ספר תיכון בסטמפורד, ובשנות ה-40 חזר לנוטרדאם בה שימש כיחצן של קבוצות האוניברסיטה. בשנת 1946 מונה ליחצן של ליגת ה-BAA אשר בהמשך התמזגה עם ליגת ה-NBL כדי ליצור את ליגת ה-NBA. לאורך מרבית שנות ה-50 עסק ביחסי הציבור של קבוצת הראווה הארלם גלובטרוטרס, עד שנת 1959 בה נבחר לראש עיריית סטמפורד.

### קומישינר ה-NBA
בשנת 1963 נבחר קנדי על ידי בעלי הקבוצות ב-NBA למחליפו של מוריס פודולוף כקומישינר הליגה. בעת מינויו כללה ה-NBA 9 קבוצות בלבד, ועד התפטרותו מהתפקיד בשנת 1975 התרחבה הליגה ל-18 קבוצות. בתקופה זו שיפרה הליגה את מצבה הכלכלי באופן ניכר, כאשר ההכנסות שלה גדלו בכ-200%, ומספר הצופים גדל מ-1.9 מיליון צופים בעונה לכ-8 מיליון צופים בעונה.

אחת ההחלטות הזכורות ביותר מכהונתו היא הטלה של קנס בגובה 500 דולר על מאמן בוסטון סלטיקס, רד אאורבך, בגין התנהגותו במשחק קדם עונה בשנת 1963. באותה עת היה זה הקנס הגבוה ביותר שהוטל בליגה על שחקן או מאמן. כמו כן בולטת הכרעתו לקבל את הערעור של קבוצת שיקגו בולס על החלטות השופטים במשחק מול אטלנטה הוקס בעונת . קנדי קיבל את טענת הקבוצה כי שגיאת השופטים בשניות הסיום של המשחק לא הייתה הוגנת, והורה על קביעת "משחק חוזר" של השנייה האחרונה במשחק.

במקביל לתפקידו כקומישינר ה-NBA שירת קנדי במשך 13 שנים בדירקטוריון של היכל התהילה של הכדורסל, מתוכן שנתיים כנשיא ההיכל, ובשנת 1981 נכלל בעצמו כחבר בהיכל התהילה. מאז עונת  מעניקה ליגת ה-NBA מדי שנה את פרס האזרחות על שם ג'יי. וולטר קנדי לשחקן, מאמן או חבר צוות "אשר הפגין שירות ומסירות יוצאת דופן לקהילה".

ב-26 ביוני 1977 נפטר קנדי כתוצאה ממחלה בכבד, כשבועיים לאחר יום הולדתו ה-65.

## קישורים חיצוניים
* דף ההנצחה של קנדי באתר היכל התהילה של הכדורסל

## הערות שוליים

קטגוריה:אמריקאים ממוצא אירי
קטגוריה:אמריקאים ילידי קונטיקט
קטגוריה:סטמפורד: אישים
קטגוריה:בוגרי אוניברסיטת נוטרדאם
קטגוריה:ראשי עיריות בקונטיקט
קטגוריה:קומישנרים של ה-NBA
קטגוריה:היכל התהילה של הכדורסל: תורמים
קטגוריה:אמריקאים שנולדו ב-1912
קטגוריה:אמריקאים שנפטרו ב-1977
אמנואל, דוכס ונדום

**אמנואל, דוכס ונדום** (; 18 בינואר 1872 – 1 בפברואר 1931), היה נסיך צרפתי מבית אורליאן, וגיסו של אלברט הראשון, מלך הבלגים.

## ביוגרפיה
אמנואל נולד ב-18 בינואר 1872 במראן, לנסיך פרדיננד, דוכס אלנסון ולסופיה שרלוטה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה. בשנת 1897 ביקרה אמו בבזאר דה לה שריטה – אירוע צדקה שארגנה האצולה הצרפתית בפריז מדי שנה, ונספתה שם במהלך שרפה גדולה שפרצה במקום.

ב-12 בפברואר 1896 התחתן אמנואל בבריסל עם הנרייט, נסיכת בלגיה, בתם של הנסיך פיליפ, רוזן פלנדריה ומריה, נסיכת הוהנצולרן, ממנה נולדו לו 4 ילדים. לבני הזוג היו אחוזות בבלגיה, בצרפת ובשווייץ עד לאחר מלחמת העולם הראשונה, אולם לאחר מכן הידרדר מצבם והם נאלצו למכור נכסים. ב-1 בפברואר 1931 מת אמנואל במפתיע מאי ספיקת לב לאחר שקיבל הצטננות, בקאן, צרפת.

## משפחתו
ב-12 בפברואר 1896 התחתן אמנואל בבריסל עם הנרייט, נסיכת בלגיה, בתם של הנסיך פיליפ, רוזן פלנדריה ומריה, נסיכת הוהנצולרן, ממנה נולדו לו 4 ילדים:
* לואיז מארי, נסיכת אורליאן (1896–1973), התחתנה עם פיליפו, נסיך בורבון-שתי הסיציליות
* סופי, נסיכת אורליאן (1898–1928)
* ז'נבייב, נסיכת אורליאן (1901–1983), התחתנה עם אנטואן מארי פרנסואה שאפוני, מרקיז שאפוני-מוראן
* שארל פיליפ, דוכס נמור (1905–1970)

## אילן יוחסין

## קישורים חיצוניים

* 

קטגוריה:בית אורליאן
קטגוריה:צרפתים שנולדו ב-1872
קטגוריה:צרפתים שנפטרו ב-1931
ארמיית המשמר המשוריינת השישית

**ארמיית הטנקים השישית** (ברוסית: **гвардейская танковая армия я-6**) הייתה ארמייה משוריינת של הצבא האדום. לקחה חלק במלחמת העולם השנייה ולאחר המלחמה הייתה מוצבת בשטח אוקראינה הסובייטית. לאחר התפרקות ברית המועצות הייתה חלק מהכוחות המזוינים של אוקראינה החדשים.

## היסטוריה
היחידה הוקמה בינואר 1944 על בסיס יחידות שריון שהיו מוצבות בגזרת החזית האוקראינית הראשונה. היא לקחה חלק בקרב קורסון-צ'רקאסי לאחר סיומו הועברה לגזרת החזית האוקראינית השנייה. במסגרת חזית זה היא השתתפה במבצע יאשי-קישינב, התקדמה מערבה ובמהלך אוגוסט 1944 נכנסה לבוקרשט ביחד עם יחידות הארמייה ה-53. היא המשיכה בהתקדמות ובספטמבר 1944 נכנסה לעיר קלוז'. ב-12 בספטמבר 1944 לארמייה הוענק תואר כבוד "משמר". 

במהלך המחצית השנייה של 1944 היחידה המשיכה לכיוון צפון-מערב ונכנסה לשטח הונגריה. היא לקחה חלק פעיל במצור על בודפשט ואחר כך במתקפת וינה וקרב על פראג.

לאחר סיום הקרבות בגזרה, יחידות הארמייה הועברו לשטח מונגוליה והשתתפו במבצע סערת אוגוסט.

בשנים 1946–1960 ארמיית המשמר המשוריינת ה-6 הייתה מוצבת באזור עבר הבאיקל ובשנת 1960 הועברה לשטח אוקראינה הסובייטית.

בשנים 1946–1950 ראש המטה של הארמייה היה לאוניד רבינוביץ'.

## מפקדים
* אנדריי קרבצ'נקו (ינואר 1943 - אוגוסט 1945)

## קישורים חיצוניים
* ארמיית טנקים השישית באתר samsv 
* ארמיית המשמר המשוריינת השישית באתר samsv 

6
טנקים
קטגוריה:זירת מזרח אירופה במלחמת העולם השנייה
ארמייה
NGC 5474

**NGC 5474** היא גלקסיה ספירלית קטנה בקבוצת הכוכבים הדובה הגדולה, הנמצאת במרחק של כ-23 מיליון שנות אור ממערכת השמש ושייכת לקבוצת M101.

## היסטוריה
לגלקסיה בהירות מדרגה סביב 10.8 והיא התגלתה ב-1 במאי 1787 על ידי האסטרונום ויליאם הרשל, שהכניס אותה לרשימת הערפיליות שפרסם בשנת 1789 תחת הציון **I.214**, ותיאר אותה כבהירה למדי, גדולה למדי ועם גרעין בעל גבול חד. בנו, ג'ון הרשל, צפה בה גם כן והכניס אותה לקטלוג הכללי של ערפיליות וצבירי כוכבים שפרסם בשנת 1864 תחת הציון **GC 3783** כשהיא מתוארת כדי בהירה, גדולה ועם מרכז בהיר, ובשנת 1888 ג'ון דרייר הכניס אותה לקטלוג הכללי החדש, תחת הציון NGC 5474 כשהיא מתוארת גם כן כדי בהירה, גדולה ועם מרכז בהיר.

## תצפית
הגלקסיה נמצאת כ-44 דקות קשת מדרום-דרום-מזרח ל-M101, כ-3.5 מעלות ממערב-צפון-מערב לכוכב θ ברועה דובים וכ-8 מעלות מצפון-צפון-מזרח לכוכב אלקאיד.

## תכונות
אורכה הזוויתי של NGC 5204 הוא כ-5 דקות קשת, שממרחקה שקול לקוטר של מעט יותר מ-30,000 שנות אור, כשליש מהקוטר של שביל החלב. מסתה מוערכת בכ- מסות שמש, כ-3 אלפיות בלבד ממסת שביל החלב, כאשר כ-60% ממסתה, כ- מסות שמש מורכב מגז מימן נייטרלי ורק כ-30% ממסתה או כ- מסות שמש היא מסת הכוכבים שבה. בשל מסתה הנמוכה היא מוגדרת לפעמים כגלקסיה ספירלית ננסית. הגרעין של הגלקסיה אינו נמצא במרכזה אלא סמוך לקצה הצפוני שלה, הפונה לכיוון M101. ככל הנראה הגלקסיה עברה בסמוך ל-M101 במאות מיליוני השנים האחרונות וכתוצאה מכך צורתה התעוותה. המרחק בינה ובין M101 הוא כ-286,000 שנות אור בלבד והיא ככל הנראה קשורה אליה כבידתית ומהווה גלקסיית לוויין שלה. למרות הכמות הגדולה יחסית של מימן חופשי בגלקסיה, קצב היצירה של כוכבים חדשים בגלקסיה אינו גבוה ועומד על כעשירית מסת שמש בשנה.

## קישורים חיצוניים

* 

## הערות שוליים

קטגוריה:גלקסיות ספירליות
קטגוריה:קבוצת הכוכבים הדובה הגדולה
קטגוריה:קבוצת M101
קטגוריה:הקטלוג הכללי החדש
הבלתי נתפסים: הגיבור האחרון

**הבלתי נתפסים: הגיבור האחרון** (ברוסית: **Неуловимые: Последний герой**) הוא סרט הרפתקאות ופעולה רוסי. הקרנת הבכורה התקיימה ב-29 באוקטובר 2015. מהווה סרט ההמשך לסרט "הבלתי נתפסים", שיצא באותה שנה.
## תקציר עלילת הסרט
כנופיית "הבלתי נתפסים" מסייעת למשטרת הפדרציה הרוסית בלכידת עבריינים. אך במהלך מבצע ללכידת שוטר מושחת שהיה מעורב בסחר בסמים, החברה מופרעת על ידי גבר מסתורי ובעקבות מעורבותו הכנופיה עצמה הופכת למבוקשת על ידי השלטונות.

החבורה נאלצת לצאת למרדף אחר הגבר המסתורי על מנת לטהר את שמה.

## שחקנים ודמויות

## ביקורת
הסרט נחל כישלון קופתי וביקורתי, המבקרים קטלו את ניסיונו של הבמאי לייצר זיכיון של סרטי פעולה קצביים וביקרו את חוסר המקוריות בסרט, למרות משחקם הטוב של אלכסנדר פטרוב ואלכסנדרה בורטיץ'.

## קישורים חיצוניים

## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי נעורים רוסיים
קטגוריה:סרטי הרפתקאות רוסיים
קטגוריה:סרטי פעולה רוסיים
קטגוריה:סרטי 2015
רוני גרין

**רונלד (רוני) גרין** (באנגלית: **Ronald (Roni) Green**; 8 במאי 1944) הוא כדורסלן עבר אמריקאי-ישראלי בגובה 2.04 מטרים, ששיחק בעמדת הסנטר במכבי תל אביב ונבחרת ישראל.

## ביוגרפיה
גרין נולד בארצות הברית למשפחה יהודית. בוגר אוניברסיטת ואנדרבילט שבטנסי.

בשנת 1965 שיחק במדי נבחרת ארצות הברית במכביה השביעית, יחד עם טל ברודי וזכה עמה במדליית זהב. בשנת 1967 שיחק שנה בקבוצת כדורסל באיטליה. בין השנים 1968–1970 התגורר במיאמי ולמד שם מנהל עסקים. תוך כדי, בשנת 1969 זומן למכביה השמינית, אולם נפצע באימונים ושיחק רק בגמר, בהפסד 74:70 לנבחרת ישראל.

ביולי 1970, בגיל 26, עלה גרין לישראל וחתם במכבי תל אביב, בכך הצטרף לשני עולים חדשים אמריקאים במכבי תל אביב - טל ברודי ובוב מקמהון. לאחר חתימתו היה זקוק לתקופה ארוכה של אימונים כדי לחזור לכושר, שכן לדבריו בשלוש השנים לפני כן כמעט שלא שיחק. עונת 1970/1971 הייתה עונתו היחידה של גרין במכבי תל אביב, במהלכה רשם 19 משחקים וקלע בממוצע 14.1 נקודות. משחק השיא של גרין היה נגד גבעת ברנר במחזור ה-13 בו קלע 28 נקודות. בסיום העונה זכתה מכבי תל אביב באליפות עם יתרון של שתי נקודות בטבלה על הפועל תל אביב, וכן בגביע המדינה כאשר בגמר קלע גרין 13 נקודות בניצחון 51–70 על מכבי חיפה.

בחודש דצמבר 1970 זכה במדליית כסף עם נבחרת ישראל במשחקי אסיה בבנגקוק. סך הכל שיחק ב-11 משחקים בנבחרת ישראל וקלע בממוצע של 13.3 נקודות.

בסיום עונת 1970/1971 גרין, אשר חווה קשיי קליטה בישראל, עזב את מכבי תל אביב ואת מדינת ישראל, יחד עם אשתו הישראלית.

## סטטיסטיקה
**סטטיסטיקות קריירה**:

סה"כ נקודות בקריירה: 268

סה"כ משחקים בקריירה: 19

עונות בליגה: 1

## קישורים חיצוניים
* כרטיס שחקן באתר מנהלת הליגה
* היסטוריה של נבחרת ישראל בכדורסל

## הערות שוליים

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני מכבי תל אביב
קטגוריה:כדורסלנים יהודים אמריקאים
קטגוריה:כדורסלנים אמריקאים
קטגוריה:אמריקאים ישראלים
קטגוריה:ישראלים שנולדו ב-1944
קטגוריה:אמריקאים שנולדו ב-1944
הבלתי נתפסים: הקופה

**הבלתי נתפסים: הקופה** (ברוסית: **Неуловимые: Джекпот**) הוא סרט הרפתקאות רוסי שהוקרן לראשונה בשנת 2016. מהווה סרט המשך לסרט הבלתי נתפסים: הגיבור האחרון.

## תקציר עלילת הסרט
קירה, פדיה, ארטיום וז'ניה ממשיכים במאבקם באי-צדק. הם יוצאים שוב למאבק בפשעיו של האוליגרך סרגיי פוליאנסקי. לעזרתם פונה נערה שאחיה נעלם והחבורה מצליחה לגלות קשר בין אחיה לבין חובות שלו שנוצרו בעקבות הימורים בלתי חוקיים בקזינו מחתרתי בבעלות פוליאנסקי.

## שחקנים ודמויות

## קישורים חיצוניים

* "הבלתי נתפסים: הקופה" באתר kinopoisk.ru

קטגוריה:סרטי 2016
קטגוריה:סרטי הרפתקאות רוסיים
קטגוריה:סרטי נעורים רוסיים
עורק זן

ממוזער|איור אספקת הדם בעצם. באמצע התמונה נראה העורק הזן לעצם
**עורק זן** (TA: arteria nutricia) הוא עורק הנותן אספקת דם לעצם. העורק, שלרוב מלווה במהלכו בווריד, נכנס לעצם דרך הנקב הזן, נע באלכסון דרך קליפת העצם ושולח ענפים מעלה ומטה במח העצם, אשר מסתעפים ברקמת פנים העצם (endosteum) לתעלות העצם.

ביד, מקורם של העורקים הזנים של עצם הזרוע הוא בעורק הזרוע העמוק, ומקורותיהם של העורק החישורי הזן והעורק הגומדי הזן הם בעורק החישור ועורק הגומד, בהתאמה. ברגל, מקורם של העורקים הזנים של עצם הירך הוא בעורקים הנוקבים הבאים מעורק הירך העמוק, מקורו של העורק השוקתי הזן הוא בעורק השוקה האחורי ומקורו של העורק השוקיתי הזן הוא בעורק השוקית.

קטגוריה:עורקים
הבלתי נתפסים: בנגקוק

**הבלתי נתפסים: בנגקוק** הוא סרט הרפתקאות ופעולה בבימויו של ארטיום אקסיוננקו. הוקרן לראשונה בשנת 2016 ומהווה המשכו של הסרט הבלתי נתפסים: הקופה.

## תקציר עלילת הסרט
רביעיית הגיבורים המכונה "הבלתי נתפסים" (קירה, פדיה, ארטיום וז'ניה) חיים בנפרד זה מזה אך נאלצים לחבור שוב כאשר קירה עולה לכותרות לאחר שרכבה על סוס אל הככר האדומה בעודה ערומה כביום היוולדה.

עד מהרה הם מגלים שהסיבה שקירה התייצבה כך בציבור היא האוליגרך פוליאנסקי וכי כל העקבות מובילים לבנגקוק.

## שחקנים ודמויות

## קישורים חיצוניים

* "הבלתי נתפסים" באתר kinopoisk.ru

קטגוריה:סרטי נעורים רוסיים
קטגוריה:סרטי הרפתקאות רוסיים
קטגוריה:סרטי פעולה רוסיים
קטגוריה:סרטי 2016
אלכסנדרה בורטיץ'

**אלכסנדרה בורטיץ**' (בבלארוסית: **Аляксандра Мікалаеўна Борціч**; נולדה ב-24 בספטמבר 1994) היא שחקנית קולנוע וטלוויזיה רוסייה-בלארוסית.

## ביוגרפיה
בורטיץ' נולדה בספטמבר 1994 בסבייטלהורסק שבבלארוס ולאחר גירושי הוריה גדלה אצל סבתה בהורדנה. בגיל בית ספר עברה להתגורר אצל אמה במוסקבה, רוסיה. בהיותה בגיל 10 אמה נישאה שוב.

היא סיימה את בית הספר התיכון ובית ספר למוזיקה בכתת סקסופון. מכיתה ט' למדה בחוג לתיאטרון ולאחר סיום בית ספר התקבלה למכון ללימודי משחק.

בשנת 2014 עברה אודישן לסרט המותחן הפסיכולוגי "איך קוראים לי" בבימויה של ניגינה סאיפולאייבה ומאז החלה להשתתף בסדרות טלוויזיה ובסרטי קולנוע שונים.

## פילמוגרפיה

## קישורים חיצוניים

קטגוריה:קצרמר אמנים
קטגוריה:שחקניות קולנוע וטלוויזיה רוסיות
קטגוריה:שחקניות קולנוע וטלוויזיה בלארוסיות
קטגוריה:גרודנו: אישים
קטגוריה:רוסים ממוצא בלארוסי
קטגוריה:רוסים שנולדו ב-1994
הר ראסל (קולומביה הבריטית)

**הר ראסל** (באנגלית: **Mount Russell**) הוא הר באי ונקובר, בפרובינציית קולומביה הבריטית, שבקנדה.

גובהו של ההר 1,742 מטרים מעל פני הים, והוא מתנשא לגובה של 663 מטרים מעל סביבתו.

ההר ממוקם 26 קילומטרים צפונית מזרחית לעיירה ווס, ו-3 קילומטרים דרומית מערבית להר פאלמרסטון.

## קישורים חיצוניים
* הר ראסל באתר אנציקלופדיית ההרים הקנדית
* מפה טופוגרפית של אזור הר ראסל
* תחזית מזג אוויר עדכנית ארוכת טווח עבור הר ראסל (לפי גבהים)

## הערות שוליים

ראסל
אמיל דוריאן

**אמיל דוריאן** (ברומנית: **Emil Dorian**; 16 בפברואר 1891–1956) היה רופא, פובליציסט, משורר, סופר ומתרגם מגרמנית לרומנית.
## ביוגרפיה
אמיל דוריאן נולד בבוקרשט, רומניה, בשם **איזידור לוסטיג** להוריו היהודים ארנסטינה והרמן לוסטיג. הוא למד באוניברסיטת בוקרשט לימודי רפואה ולמרות שלא הייתה לו אזרחות רומנית, כמו מרבית יהודי רומניה, גויס לצבא רומניה ושירת במלחמת העולם הראשונה בתפקיד רופא צבאי. אחרי המלחמה שהה שנתיים בצרפת לשם התמחות ברפואה.

כפובליציסט כתב תחת שמות העט Dr. Knox, Dr. Otorin, Dr. M. Prunk ו-Dr. Urzică ופרסם את מאמריו בכתבי העת: Cotidianul, Ziua, Adevărul literar și artistic, Adam, Gândirea, Năzuința, Omul liber, Puntea de fildeș, Sburătorul ו-Șantier.

את השירים הראשונים שלו חתם בשם Castor și Pollux ופרסמם בכתב העת Noua Revistă Română. ספר שיריו הראשון פורסם ב-1923.

בנובמבר 1942 נכלל ברשימת הסופרים היהודים שנאסרו לפרסום ברומניה תחת משטר אנטונסקו.
## כתביו
* 1923 Cântece pentru Lelioara (שירים עבור לליאוארה) - ספר שירים
* 1924 În preajma serii (בסביבות הערב) - ספר שירים
* 1925 De vorbă cu bălanul meu (שיחות עם הסוס שלי) - ספר שירים
* 1926 Umorul evreiesc (ההומור היהודי)
* 1930 Profeţi şi paiaţe (נביאים וליצנים) - רומן
* 1932 1001 de calomnii pentru femei  (1001 דיבות על נשים)
* 1932 Ora sexuală (השעה הסקסואלית) - מדע פופולרי
* 1932 Bărbaţi fără femei (גברים ללא נשים) - מדע פופולרי
* 1932 Misterele si tehnica sexualitatii (המסתורין והטכניקה הסקסואלית) - מדע פופולרי
* 1932 Adevarurile sexualitatii (אמיתות הסקסואליות) - מדע פופולרי
* 1933 Femei şi doctori (נשים ורופאים) - מדע פופולרי
* 1934 Manual complet pentru educatia sexelor ספר לימוד שלם לחינוך המיני) - מדע פופולרי
* 1935 Vagabonzii (המשוטטים) - רומן
* 1937 Memoriile greierului (זכרונות הצרצר) - מדע פופולרי
* 1947 Otrava (הרעל) - רומן
* 1947 Raport general asupra situatiei comunitatii pe anul 1946 (דין וחשבון כללי על מצב הקהילה היהודית לשנת 1946)
* 1948 Primăvară nouă (אביב חדש) - ספר שירים
* 1949 Steagurile inimii (דגלי הלב) - ספר שירים
* 1953 Bună dimineaţa (בוקר טוב) - ספר שירים לילדים
* 1954 Familia de porţelan (משפחת חרסינה)
* 1955 Din trecutul nostru științific (מהעבר המדעי שלנו) - מדע פופולרי

## קישורים חיצוניים

*  Dorian, Emil 
* Cu fir negru de arnici. Jurnal 1949-1956, de Emil Dorian 
* 
* 
* פריט ארכיוני: טיוטת כתב היד של ספר השירים "שירים עבור לליאוארה" (Cântece pentru Lelioara) שנכתב ב-1920 בספרייה הלאומית **(רישום באנגלית)**

## הערות שוליים

קטגוריה:רופאים יהודים רומנים
קטגוריה:סופרים יהודים רומנים
קטגוריה:משוררים יהודים רומנים
קטגוריה:מתרגמים יהודים רומנים
קטגוריה:פובליציסטים יהודים רומנים
קטגוריה:מחברי ספרי מדע פופולרי
קטגוריה:בוקרשט: אישים
קטגוריה:חוקרי יהדות רומניה
קטגוריה:רומנים שנולדו ב-1893
קטגוריה:רומנים שנפטרו ב-1956
קטגוריה:מתרגמים מגרמנית
פאן ג'נדונג

**פאן ג'נדונג** (בסינית: **樊振东**; נולד ב-22 בינואר 1997) הוא שחקן טניס שולחן סיני. אשר מדורג מספר 1 בעולם (נכון לדצמבר 2019) על ידי פדרציית טניס השולחן הבינלאומית (ITTF). האלוף האולימפי (פריז 2024) ביחידים ופעמיים אלוף האולימפי בתחרות הקבוצתית (טוקיו 2020 ופריז 2024).

## קריירה
בשנת 2012 הצטרף לנבחרת סין בטניס שולחן, והיה לשחקן הצעיר ביותר בנבחרת.

סגנון המשחק של פאן הוא התקפי מאוד, וכולל עבודת רגליים מתפרצת ולופים חזקים של כף יד, פאן שחקן יד ימין כישרונו הרב במשחק התגלה עוד בהיותו כבן 16 אז התפרסם כשחקן טניס שולחן מקצועי, סגנון המשחק של פאן מושווה לעיתים ככזה של בן ארצו מא לונג. בנוסף לאימון על ידי מאמני הנבחרת עבר פאן הכשרה על ידי ואנג האו ומא לין, חוסר הפחד והטכניקה שלו מאפשרים לו לאתגר שחקנים מנוסים וותיקים מאוד.

לג'נדונג מעריצים רבים, ויש לו כחצי מיליון עוקבים ברשת החברתית Sina Weibo.

## קישורים חיצוניים

## הערות שוליים

קטגוריה:שחקני טניס שולחן סינים
קטגוריה:אלופים אולימפיים סינים
קטגוריה:אלופים אולימפיים: טניס שולחן
קטגוריה:שחקני טניס שולחן באולימפיאדת טוקיו (2020)
קטגוריה:אלופים אולימפיים באולימפיאדת טוקיו (2020)
קטגוריה:זוכי מדליית כסף אולימפית באולימפיאדת טוקיו (2020)
קטגוריה:משתתפי אולימפיאדת פריז (2024)
קטגוריה:סינים באולימפיאדת פריז (2024)
קטגוריה:סינים שנולדו ב-1997